  Премилэн вожвылъяськонэзлэн йылпумъян люкетаз 25 шоръёзо ӧнер дышетсконниосысь 100 студентъёс вормон понна нюръяськизы Майя Бывальцева Удмуртиысь студентъёс «Студент года – 2023» огъяросси премилэн «Добровольческое объединение года» номинацияз вормизы. Со сярысь элькун тӧролэн но кивалтэтлэн пресс-службазы ивортӥз. Вормисьёс пӧлын Юлия Лесникова, Анастасия Вахрушева, Мария Желдубина но Игорь Жарких. Ижысь промышленностья но экономикая колледжын дышетскисьёс ньыль эскеронъёс пыр потӥзы: дышетсконниенызы тодматӥзы, визьзэс сыназы, мастер-класс ортчытӥзы но ӵектос дасянъя дышетонэ пыриськизы. Премилэн вожвылъяськонэзлэн йылпумъян люкетаз 25 шоръёзо ӧнер дышетсконниосысь 100 студентъёс вормон понна нюръяськизы Вожвылъяськонын вормисьёс «ПроДоброИПЭК» волонтёр отрядэ пыро. Кык ар талэсь азьло кылдытэм отрядэ 60 адями ялан пыриське, соос 300-лэсь трос ужрадъёс ортчытӥзы. Озьы ик соос «Кот и пёс» приютэз бурд улазы басьтӥзы. Озьы ик егитъёс «СПОдвижники» акцилы кутскон сётӥзы. Соос нимысьтыз ожгар ужрадэ пыриськисьёслы юрттэт сётон понна шоръёзо ӧнер дышетсконниосты огазеязы. Табере студентъёс адӟиськонтэм карись сетьёс, пичи гуръёс лэсьто, геройёслы сӥзем видео но стендъёс кылдыто, ожгарчиослэн семьяоссылы юртто. «ПроДобро ИПЭК» отряд шоръёзо ӧнер дышетсконниосын но школаын добровольчествоез азинтон понна ӵектос гожтӥз но сое улонэ пыӵатон понна «Росмолодежь. Гранты» вожвылъяськонын 600 сюрс манет утӥз. Ватсалом, кылем арын «Студент года» премилэн финалаз Ижысь промышленностья но экономикая колледжысь Юлия Казакова «Председатель совета обучающихся года» номинациын вормиз, Удмурт кун университетысь КАССЕТА MEDIA «Студенческое медиа года» ӧрын 3-тӥ степенё лауреат луиз. Тегъёс: студентъёс шорёзоӧнердышетсконниос вожвылъяськон Удмуртия  